**SALACGRĪVAS NOVADA ATKLĀTAIS ČEMPIONĀTS ŠAUTRIŅU MEŠANĀ**

**NOLIKUMS**

**Sacensību mērķis un uzdevums**

1. Sacensību mērķis ir noteikt labākos šautriņu metējus Salacgrīvas novadā un Vidzemē, piesaistīt jaunus spēlētājus un organizēt darts kustību Salacgrīvas novadā un Vidzemē.
2. Veicināt šautriņu mešanas spēlētāju meistarības izaugsmi.

**Sacensību norises vieta un laiks**

Sacensības notiks 2017.gada janvāra – maija mēnešos sporta un atpūtas kompleksa “Zvejnieku parks” administrācijas ēkā. Sacensību sākums plkst.20:00 (piektdienās).

**Organizatori**

Sacensības organizē sporta un atpūtas komplekss “Zvejnieku parks” sadarbībā ar Salacgrīvas novada domi. Sacensību galvenais tiesnesis: Mārīte Jankovska mob. 28626884, e-pasts [marite.jankovska@salacgriva.lv](mailto:marite.jankovska@salacgriva.lv)

**Sacensību izdevumi un dalības maksa**

Izdevumus, kas saistīti ar sacensību organizēšanu sedz Salacgrīvas novada dome.

Dalības maksa uz katru sacensības kārtu 3,- EUR

**Dalībnieki**

1. Sacensībās var piedalīties ikviens interesents bez vecuma, reģionālā un dzimuma ierobežojuma, kurš apguvis šautriņu spēles pamatus un ievēro sacensību noteikumus.
2. Sacensības iespējams uzsākt no jebkura sacensību posma, nav obligāti jāpiedalās visos posmos.
3. Dāmu un kungu sacensības notiek atsevišķi. Jaunieši startē pieaugušo grupā.
4. Dalībnieki ir arī sacensību tiesneši. Tiesnešiem spēles obligāti jātiesā pēc galvenā tiesneša norādījumiem.
5. Dalībnieki piedalās ar savām šautriņām, bet tiks piedāvātas arī organizatoru šautriņas.

**Pieteikšanās**

1. Reģistrēties sacensībām iespējams sacensību norises vietā norises dienā līdz plkst.19.45 vai iepriekš piesakot savu dalību telefoniski sacensību galvenajam tiesnesim.
2. Pieteikumā jānorāda vārds, uzvārds un kontakttelefons.

**Vērtēšana**

Salacgrīvas novada atklātais čempionāts šautriņu mešanā 2017.gada sezonā tiek organizēts 7 kārtās, no kurām ieskaitē tiek vērtēti 6 labāko posmu rezultāti iegūto punktu izteiksmē. Sacensībās tiek noteikts atsevišķs vērtējums dāmu un kungu konkurencē.

**Punktu skaitīšana**

Sezonas kopvērtējumā: visu kārtās iegūto punktu summa, mīnus vienas kārtas sliktākais rezultāts ( ja dalībnieks piedalījies visās kārtās ). Vienādi iegūto punktu gadījumā augstāku vietu ieņem dalībnieks, kurš ieguvis vairāk augstākas vietas atsevišķos posmos.

**Kungi Dāmas**

**Vieta Punkti**

**1. 12 8**

**2. 10 6**

**3. 8 5**

**4. 6 4**

**5. 5 3**

**6. 4 2**

**7. 3 1**

**8. 2 1**

**9. 1 1**

**Pārējām vietām 1 punkts**

**Turnīru izspēles kārtība**

Salacgrīvas novada atklātajā čempionātā sacensības notiek 7 dažādu spēļu veidos:

1. HIGHT SCORE. Uz mērķi ar 10. Vinnē ar augstāko punktu skaitu
2. LO SCORE. Tāpat kā Hight Score, tikai vinnē ar mazāko punktu skaitu.
3. CRICKET. Spēlētājiem ir jānosedz sekojoši sektori 15, 16, 17, 18, 19, 20 un centrs
4. 180. Spēle sākas ar 180 punktiem. Pirmais, kurš sasniedz 0, ir vinnējis
5. 301. Tāpat kā 108, tikai spēle sākas ar 301
6. 501. Tāpat kā 108, tikai spēli sāk ar 501
7. SHANGHAI. Jātrāpa secīgi visos sektoros, sākot ar 1 līdz 20.

Par uzvarētu spēli dalībnieks saņem 1 punktu, par zaudētu 0 punktus.

Sacensību dalībnieki tiek izlozēti apakšgrupās. Ja apakšgrupās diviem vai vairākiem dalībniekiem ir vienāds punktu skaits, tad

skatās:

1. Uzvarēto spēļu skaits

2. Savstarpējās spēles;

3. Legus savstarpējās spēlēs;

4. Kopējā uzvarēto zaudēto legu starpība;

5. Uzvarētie legi.

Katrā kārtā no apakšgrupām neizkļuvušie dalībnieki, izspēlē „Gandarījuma turnīru”, bet izslēgšanas spēlēs zaudējušie dalībnieki izspēlē papildus savstarpējās spēles, lai noteiktu izcīnīto vietu kārtā.

Spēlētājiem uz spēli jāierodas 5 minūšu laikā, pretējā gadījumā tiek ieskaitīts zaudējums, kā arī jāpiedalās spēļu tiesāšanā.

Galvenais tiesnesis ir tiesīgs lemt par spēlētāja diskvalifikāciju, ja tie nepiedalās tiesāšanā, izturas necienīgi pret pārējiem sacensību dalībniekiem, lamājās vai ir stiprā alkohola vai citu apreibinošo vielu iespaidā.

Galvenais tiesnesis ir tiesīgs mainīt sacensību nolikumu, atkarībā no pieteikušos dalībnieku skaita.

Kārtu datumi tiks paziņoti laika gaitā. Sekojiet informācijai!

**Apbalvošana**

Kopvērtējuma 1.- 3.vietas ieguvēji tiek apbalvoti ar kausiem, bet 4.- 6.vietas ieguvēji ar piemiņas balvām. Iespējamas specbalvas.

**Informācija**

Papildus informācija par izmaiņām sacensību norises kārtībā, vai izmaiņām sacensību kalendārā, kā arī visi rezultāti tiks ievietoti mājas lapā [www.salacgriva.lv](http://www.salacgriva.lv) un [www.zvejniekuparks.lv](http://www.zvejniekuparks.lv)

Sporta metodiķe Mārīte Jankovska